### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen besluttede den 27. august 2025, at Kalundborg Kommunes repræsentant i [adresse] skal være en udvalgsformand og, at borgmesteren skal være suppleant. Det er et lovgivningsmæssigt krav, at det fremgår af styrelsesvedtægten, hvem der er kommunens repræsentant og suppleant. Denne sag fremlægges derfor med henblik på en ændring af styrelsesvedtægten.

Ændringer i styrelsesvedtægten kræver to behandling i kommunalbestyrelsen.

## Indstillinger

Direktøren indstiller at bilagte styrelsesvedtægt godkendes.

## Behandling

Kommunalbestyrelsen, Kommunalbestyrelsen.

## Sagsfremstilling

Det fremgår af regionsloven, at hvis Kommunalbestyrelsen vælger, at kommunens repræsentant i [adresse] skal være en udvalgsformand, skal vedkommende være formand for det stående udvalg, der varetager hovedparten af kommunens opgaver inden for sundheds-, omsorgs- og socialpsykiatriområdet. Med den nuværende udvalgsstruktur i Kalundborg Kommune vil det derfor være formanden for Ældre- og Sundhedsudvalget.

[adresse] styrelsesvedtægt er tilrettet i overensstemmelse med ovenstående og vedlægges som bilag. Denne ændring i styrelsesvedtægten skal være vedtaget inden det konstituerende møde, hvilket er baggrunden for at sagen fremlægges på nuværende tidspunkt.

Beslutningen om, hvilken udvalgsformand, som skal sidde i sundhedsrådet kan alene ændres i den nye valgperiode, hvis kommunalbestyrelsen foretager en egentlig omkonstituering, hvor opgaverne mellem de stående udvalg ændres.

## Økonomiske konsekvenser

Ingen bevillingsmæssige konsekvenser.